### *Projekts*

**LATVIJAS REPUBLIKAS MINISTRU KABINETS**

2017. gada \_\_\_.\_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_ \_\_ §)

Grozījumi Ministru kabineta 2016.gada 29.marta noteikumos Nr.188 „Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”

Izdoti saskaņā ar Eiropas Savienības struktūrfondu un Kohēzijas fonda 2014. – 2020.gada plānošanas perioda vadības likuma 20.panta 6. un 13.punktu

Izdarīt Ministru kabineta 2016.gada 29.marta noteikumos Nr.188 „Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi” (Latvijas Vēstnesis, 2016, 71., 189. nr.) šādus grozījumus:

1. Papildināt noteikumus ar 5.1 punktu šādā redakcijā:

„5.1 Specifiskā atbalsta īstenošanas uzraudzībai atbildīgā iestāde izveido specifiskā atbalsta uzraudzības padomi (turpmāk – padome). Padomes sastāvā ir atbildīgās iestādes, Kultūras ministrijas, Izglītības un zinātnes ministrijas un Rīgas pilsētas pašvaldības pārstāvis. Padome darbojas saskaņā ar Kultūras ministrijas apstiprinātu nolikumu.”.

1. Izteikt 18.punktu šādā redakcijā:

 „18. Vienai atsevišķai neatkarīgai funkcijai, kas ir izvērtēta atbilstoši specifiskā atbalsta vērtēšanas kritērijam par darbības funkcionālo nodalāmību, maksimālais kopējo izmaksu apmērs vienam šo noteikumu 9.1.3.apakšpunktā norādītajam investīciju objektam nevar pārsniegt 15 000 000 *euro*.”.

1. Izteikt 37.2.1.apakšpunktu šādā redakcijā:

„37.2.1. būvprojekta, būvniecības ieceres dokumentācijas, būvprojekta minimālā sastāvā, apliecinājuma kartes vai paskaidrojuma raksta izstrāde visām projektā paredzētajām darbībām, tai skaitā metu konkursa organizēšana (žūrijas komisijas darbība un atlīdzība, kā arī godalgu izmaksa);”.

1. Aizstāt 37.3.1.apakšpunktā vārdu „būvniecības” ar vārdu „pārbūves”.
2. Izteikt 37.9.apakšpunktu šādā redakcijā:

„37.9. ar projekta darbībām tieši saistīto publicitātes pasākumu izmaksas, kas veiktas saskaņā ar normatīvajiem aktiem par Eiropas Savienības fondu publicitātes, saziņas un vizuālās identitātes prasību nodrošināšanu, un papildu informatīvo, publicitātes un komunikācijas pasākumu, kas nepieciešami specifiskā atbalsta mērķa sasniegšanai, izmaksas, nepārsniedzot trīs procentus no projekta kopējām attiecināmajām tiešajām izmaksām;”.

Ministru prezidents M.Kučinskis

Kultūras ministre D.Melbārde

Vīza: Valsts sekretārs S.Voldiņš

Sniedze 67330234

Kitija.Sniedze@km.gov.lv